இசையும் மனநிலையும் : இசையை மென்மையாகவும், மன உணர்ச்சிகளை எழும்பும்படி அழுத்தமாகவும் பாட முடியும். பாடும் ஸ்வரத்தின் ஸ்தாபியை பொறுத்து கேட்பவரின் மனநிலை மாறுகிறது. கீழ் ஸ்தாயில் பாடும் போது ரசிகரின் மனதில் மன அமைதி ஏற்படும். மேல் ஸ்தாயில் பாடும் போது பாடுபவர் கேட்பவர் இருவரின் உடலிலும் உள்ளத்திலும் அதிர்வையும், சுறுசுறுப்பையும் உற்சாகத்தையும் கொடுக்கிறது. வேகமான தாள லயங்கள், உடலில் படபடப்பை ஏற்படுத்தி இதய துடிப்பை அதிகப்படுத்துகிறது. சீரான ஸ்வர லயத்தில் இதயத்துடிப்பும், சுவாசமும் சீராக அமைகின்றன. அபஸ்வரமாகும் போது சுவாசமும், இதயத்துடிப்பும் மாறுகிறது. உடல் தசைகளுக்கு ஸ்வரத்தின் உச்ச ஸ்தாயியாலும் அழுத்தத்தாலும் சக்தி கிடைக்கிறது.